| Gyps rueppelli |
| --- |
|  |
| Estado de conservación |
| CríticoCrítico |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Accipitgriformes |
| Familia: | Accipitridae |
| Xénero: | *Gyps* |
| Especie: | *Gyps rueppelli*(Alfred Brehm, 1852) |

 |

O **voitre de Rüppell** (***Gyps rueppelli*** ou ás veces *Gyps rueppellii*) é un voitre grande que pode encontrarse normalmente na rexión do Sahel de África central e oriental. A súa poboación actual é de 30 000 individuos, pero está decrecendo debido á perda do seu hábitat, envelenamentos accidentais e outros factores. Non debe confundirse co voitre *Gyps fulvus*. O voitre de Rüppell foi nomeado en honra de Eduard Rüppell, un explorador alemán do século XIX, coleccionista e zoólogo. O voitre de Rüppell é considerado a ave que voa máis alto, xa que se confirmou que nun voo esta ave chegou a unha altitude de 11 300 m sobre o nivel do mar.

Distribución
------------

A súa área de distribución esténdese pola rexión de Sahel de África, onde se pode encontrar en praderías, montañas e bosques. Antes considerábase común neses hábitats, pero agora está experimentando un forte dceclive, especialmente na parte oeste da súa área. Son aves relativamente lentas, que voan a 35 km/h, pero durante 6 a 7 horas ao día e cobren distancias de 150 km desde o niño para atopar comida. Como ave errante foi detectada na Península Ibérica principalmente na zona próxima ao estreito de Xibraltar; a súa presenza en Galicia é rarísima e só hai dous rexistros del.

Descrición
----------

CranioCranio
Cabeza dun adultoCabeza dun adulto

Estes grandes voitres, que superan en tamaño o emparentado *Gyps africanus*, co cal conviven con frecuencia. Os adultos teñen unha lonxitude de 85 a 103 cm, cunha envergadura alar de 2,26 a 2,6 m, e un peso que vai de 6,4 a 9 kg. Ambos os sexos teñen aparencia similar: marrón con pintas ou negro por arriba cunha barriga marrón abrancazada e delgada, cunha penuxe branca sucia que cobre a cabeza e pescozo. A base do pescozo ten un colar branco, o ollo é amarelo ou ámbar, e ten unha mancha no boche marrón escura. A cabeza non ten plumas, o cal é unha adaptación ao costume de meter o pescozo dentro da prea para comer, o que facilita a alimentación e evita que se ensuciasen as plumas se as tivese. Son normalmente silenciosos, pero vocalizan no niño e cando loitan por un posto para comer nas carcasas, chiando moito. Voan comunmente a altitudes de miles de metros. Teñen unha variante especializada da subunidade alfaD da hemoglobina; esta proteína ten unha grande afinidade polo oxíxeno, o que permite que a especie absorba oxíxeno eficientemente malia a baixa presión parcial deste gas na alta troposfera. Confirmouse que un voitre de Rüppell foi absorbido por un motor de propulsión a chorro dun avión que voaba sobre Abidjan en 1973 a unha altitude de 11 300 m.

* G. r. rueppelliNairobi National Park, Kenya*G. r. rueppelli*  
Nairobi National Park, Kenya
* Ante unha carcasa nun ríoAnte unha carcasa nun río
* G. r. erlangeri en vooEtiopía*G. r. erlangeri* en voo  
Etiopía

Comportamento
-------------

### Social

Son moi sociais, pousándose, nidificando e xuntándose para alimentarse en grandes bandadas.

### Alimentación

O voitre de Rüppell ten varias adaptacións á súa dieta e teñen unha alimentación especializada entre os voitres do Vello Mundo africanos. Teñen unha constitución especialmente poderosa e, unha vez que se consumiron as partes máis moles e apetecibles dunha carcasa, son eles os que continúan comendo o que quede dos coiros e mesmo os ósos, fartándose tanto que ás veces apenas poden voar. Na lingua teñen unhas espiñas dirixidas cara a atrás que lles axudan a separar a carne do óso. Malia o seu tamaño, potencia e adaptacións, non son os voitres máis dominantes na área onde viven, papel que se considera que desempeña o aínda meirande *Torgos tracheliotos*.

### Reprodución

OvoOvo
CríaCría

Esta especie de voitre considérase monógama, e forma parellas reprodutoras para toda a vida. Despois do cortexo a parella traballa conxuntamente para construír o niño utilizando ramiñas, herba e follas que recollen no campo ou rouban doutros niños. Constrúen os niños en barrancos, e en áreas clave de nidación forman grandes colonias reprodutoras con centos de parellas. Ambos os sexos comparten a incubación do ovo durante 55 días. Unha vez que eclosiona o polo, ambos os proxenitores aliméntano e cóidano durante 150 días, momento en que empluma. As crías seguen dependendo dos pais despois de emplumar, e non se fan independentes ata a seguinte tempada reprodutora. Durante este tempo aprenden como atopar e competir pola comida.

Status
------

Como estimou inicialmente a IUCN durante 1988, as poboacións de voitre de Rüppell diminuíron. A especie situouse na súa Lista Vermella co status de "case ameazada" desde 2007 e a IUCN predí que a poboación da especie continuará minguando. Desde 2012 a 2014 o voitre de Rüppell púxose na lista de especies en perigo, pero en 2015 a especie foi reavaliada e pasada á lista de especies en perigo crítico.

O voitre de Rüppell está listado actualmente no Apéndice II do CITES, que regula o comercio internacional de animais e plantas. Con esta designación o voitre de Rüppell é definido como especie que non está nun risco inmediato de extinción, aínda que a poboación actual podería verse ameazada sen unha coidadosa regulación do seu comercio.

Desde 1992, o voitre de Rüppell foi detectado como ave errante en España e Portugal, con rexistros anuais desde 1997, principalmente na área de Cádiz e estreito de Xibraltar, pero tamén máis ao norte, incluso hai dous rexistros deste voitre en Galicia e Asturias, onde, por tanto, é unha especie rarísima.

Ameazas
-------

As poboacións de voitre de Rüppell están a experimentar un declive en toda a súa área. Esta diminución pode atribuírse á perda do hábitat relacionado co uso humano da terra, envelenamentos, uso humano de partes do voitre como medicina ou outros usos, perda de sitios de nidación, e diminución da dispoñibilidade de fontes de alimento. O envelenamento considérase que é a peor das ameazas para todas as poboacións de voitres de África, aínda que eles non son a quen van directamente dirixidos os velenos. Nos casos nos que os leóns ou hienas matan gando, ás veces a xente pon o veleno carbofurano en carcasas como represalia contra os depredadores, pero os voitres tamén van comer desas carcasas. Ditas carcasas poden atraer a centos de voitres porque estas especies identifican a comida pola vista. Unha avaliación de cen episodios de envelenamento atopou que cada un deles causara a morte de 37 a 600 individuos.

A matanza de voitres de Rüppell para usalos como medicina contribuíu tamén bastante ao rápido declive das súas poboacións. En moitas culturas africanas, os voitres son utilizados para a medicina e a maxia relacionda con supersticións de que son animais clarividentes e poden utilizarse para incrementar a intelixencia dos nenos. O establecemento de áreas de vida salvaxe protexidas pénsase que é un camiño efectivo para protexer o voitre de Rüppell da extinción. O voitre de Rüppell reprodúcese e aniña en barrancos do norte e sur de Kenya e en Tanzania. Estes lugares de reprodución e nidación xuntan un gran número de exemplares que crían a súa proxenie e procuran o seu alimento nas áreas que os rodean. Considerando que a taxa de detección de voitres de Rüppell era máis baixa nas áreas protexidas que fóra delas, ampliar a protección deses sitios clave de reprodución podería axudar ás súas poboacións.

Notas
-----

1. ↑  IUCN Red List 2015.
2. 1 2  "Rüppell's Vulture (Gyps rueppelli) - BirdLife species factsheet". *www.birdlife.org*. Arquivado dende o orixinal o 12 de setembro de 2015. Consultado o 2016-02-29.
3. 1 2  "Bird Life Species Factsheet — Rueppell's Vulture *Gyps rueppellii*". *Bird Life International website*. Bird Life International. 2010. Arquivado dende o orixinal o 04 de xaneiro de 2009. Consultado o 2010-06-10. Identificación 85-97 cm. Voitre de mediano tamaño.
4. ↑  Beolens, Bo; Watkins, Michael (2003). *Whose Bird? Men and Women Commemorated in the Common Names of Birds*. London: Christopher Helm. p. 294.
5. 1 2  
Laybourne, Roxie C. (December 1974). "Collision between a Vulture and an Aircraft at an Altitude of 37,000 Feet" (PDF). *The Wilson Bulletin* (Wilson Ornithological Society) **86** (4): 461–462. ISSN 0043-5643. JSTOR 4160546. OCLC 46381512.
6. 1 2  Gutiérrez, Ricard (2003) Occurrence of Rüppell's Griffon Vulture in Europe *Dutch Birding* 2595): 289-303
7. 1 2  BirdersCove. La web de las rarezas en Galicia Gyps reupelli en Galicia Arquivado 17 de setembro de 2018 en Wayback Machine.
8. 1 2  "Birdlife.org". Birdlife.org. Arquivado dende o orixinal o 28 de agosto de 2016. Consultado o 2011-05-31.
9. ↑  *Field Guide to the Birds of East Africa: Kenya, Tanzania, Uganda, Rwanda, Burundi* by Stevenson & Fanshawe. Elsevier Science (2001), ISBN 978-0856610790
10. ↑  Sinclair, Ian; Phil Hockey (2005). *Sasol: The Larger Illustrated Guide to Birds of Southern Africa*. Illustrated by Norman Arlott and Peter Hayman (2nd ed.). Cape Town: Struik Publishers. ISBN 978-1-77007-243-5. Arquivado dende o orixinal o 07 de xaneiro de 2014. Consultado o July 27, 2013.
11. ↑  *Raptors of the World* by Ferguson-Lees, Christie, Franklin, Mead & Burton. Houghton Mifflin (2001), ISBN 0-618-12762-3
12. ↑  "Ruppell's griffon vulture". *Smithsonian's National Zoo* (en inglés). Consultado o 2018-02-18.
13. ↑  
Weber, RE; Hiebl, I; Braunitzer, G. (April 1988). "High altitude and hemoglobin function in the vultures Gyps rueppellii and Aegypius monachus". *Biological Chemistry Hoppe-Seyler* (De Gruyter) **369** (4): 233–40. ISSN 0177-3593. PMID 3401328. doi:10.1515/bchm3.1988.369.1.233.
14. ↑
15. ↑  "Ruppell’s Griffon Vulture Facts - National Zoo". *nationalzoo.si.edu*. Arquivado dende o orixinal o 14 de agosto de 2016. Consultado o 2016-02-29.
16. ↑  "Rueppell’s griffon videos, photos and facts - Gyps rueppellii". *ARKive* (en inglés). Arquivado dende o orixinal o 22 de marzo de 2016. Consultado o 2016-02-29.
17. ↑  "*Gyps rueppellii*". *IUCN Red List of Threatened Species Version 2010.1*. International Union for Conservation of Nature and Natural Resources. 2010. Arquivado dende o orixinal o 09 de xuño de 2010. Consultado o 2010-06-09. Este voitre de vida longa experimentou unha redución moderadamente rápida da súa poboación inicial que é probable que continúe. Por estas razóns é listado como Case ameazado.
18. 1 2  "Gyps rueppelli (Rueppell's Griffon, Rüppell's Griffon Vulture, Ruppell's Vulture, Rüppell's Vulture)". *www.iucnredlist.org*. Arquivado dende o orixinal o 31 de agosto de 2018. Consultado o 2016-02-29.
19. ↑  "The CITES Appendices | CITES". *cites.org*. Consultado o 2016-02-29.
20. ↑  Thiollay, Jean-Marc (2006-04-01). "The decline of raptors in West Africa: long-term assessment and the role of protected areas". *Ibis* (en inglés) **148** (2): 240–254. ISSN 1474-919X. doi:10.1111/j.1474-919X.2006.00531.x.
21. ↑  Virani, Munir Z.; Kendall, Corinne; Njoroge, Peter; Thomsett, Simon (2011-02-01). "Major declines in the abundance of vultures and other scavenging raptors in and around the Masai Mara ecosystem, Kenya". *Biological Conservation* **144** (2): 746–752. doi:10.1016/j.biocon.2010.10.024.
22. 1 2 3  Ogada, Darcy L. (2014-08-01). "The power of poison: pesticide poisoning of Africa's wildlife". *Annals of the New York Academy of Sciences* (en inglés) **1322** (1): 1–20. ISSN 1749-6632. PMID 24716788. doi:10.1111/nyas.12405.
23. ↑  Ogada, Darcy; Shaw, Phil; Beyers, Rene L.; Buij, Ralph; Murn, Campbell; Thiollay, Jean Marc; Beale, Colin M.; Holdo, Ricardo M.; Pomeroy, Derek (2015-06-01). "Another Continental Vulture Crisis: Africa's Vultures Collapsing toward Extinction". *Conservation Letters* (en inglés) **9**: 89–97. ISSN 1755-263X. doi:10.1111/conl.12182.
24. ↑  Virani, Munir Z.; Monadjem, Ara; Thomsett, Simon; Kendall, Corinne (2012-09-01). "Seasonal variation in breeding Rüppell’s Vultures Gyps rueppellii at Kwenia, southern Kenya and implications for conservation". *Bird Conservation International* **22** (03): 260–269. ISSN 1474-0001. doi:10.1017/S0959270911000505.

Véxase tamén
------------

### Ligazóns externas

* Vídeos, fotos, e sons de Rüppell's vulture  na Internet Bird Collection
* "*Gyps rueppellii*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. 2012. Consultado o 26 de novembro de 2013.

* BirdLife International (2007a): 2006–2007 Red List status changes Arquivado 14 de setembro de 2008 en Wayback Machine.. 2007.
* BirdLife International (2007b): Rüppell's Vulture - BirdLife Species Factsheet. 2007.

|  |  |
| --- | --- |
| Identificadores taxonómicos | 
* Avibase: 76B512B1EE9B10EC
* BirdLife: 22695207
* CMS: gyps-rueppelli
* eBird: ruegri1
* EUNIS: 100754
* FE: 96701
* FE-New: ID
* GBIF: 2480384
* IBC: ID
* iNaturalist: 327608
* IRMNG: 10802716
* ITIS: 175490
* IUCN: 22695207
* NBN: NHMSYS0021268756
* NCBI: 8967
* Species+: 4434
* TAXREF: 199338
* Xeno-canto: Gyps-rueppelli

 |

|  |  |
| --- | --- |
| Identificadores | 
* UMLS: C0999256

 |